निवडणूक 2019: राज ठाकरे यांचा मनसेला आदेश – आता फक्त मोदी आणि अमित शाह यांचा विरोध\nराज ठाकरे

"इतकं खोटं बोलणारा पंतप्रधान मी माझ्या आयुष्यात कधीही पाहिला, सर्वांशी खोटं बोलणारा पंतप्रधान आहे. यांनी गेली पाच वर्षं फक्त पं. जवाहरलाल नेहरू आणि इंदिरा गांधी यांना शिव्या दिल्या. आता यांना शिव्या देण्याची वेळ आमच्यावर आली.

"नरेंद्र मोदी वापरत असलेला प्रधानसेवक हा शब्दही जवाहरलाल नेहरू यांचा आहे. आता भाजपचं चौकीदार कॅम्पेन हा एक सापळा आहे. त्यात अडकू नका," असंही राज ठाकरे यांनी सांगितलं.

राज ठाकरे यांनी याआधीच महाराष्ट्र नवनिर्माण सेना लोकसभा निवडणूक लढवणार नाही, असं जाहीर केलं आहे.

राज ठाकरे मनसेच्या कार्यकर्त्यांना उद्देशून पुढे म्हणाले, "भाजपच्या विरोधात प्रचार करणं, हे तुमचं काम. निवडणुकीत भाजपने थैल्या रिकाम्या केल्या तर त्या घ्या. त्यांना लुटायची हीच वेळ आहे." 

"काहीही झालं तरी या पक्षाच्या विरोधात काम करा. तुमच्या कामाचा कोणत्याही पक्षाला फायदा होणार असेल तर होऊ दे, पण हे दोन लोक (नरेंद्र मोदी आणि अमित शाह) यांना बाजूला करण्याची गरज आहे," असं ते म्हणाले. 

बीबीसी मराठीच्या लेखाचा उल्लेख

बालाकोट हल्ल्यासंदर्भात बोलताना राज ठाकरे यांनी बीबीसी मराठीवर 27 फेब्रुवारी रोजी प्रसिद्ध झालेला क्रिस्टीन फायर यांचा लेख जमलेल्या कार्यकर्त्यांना पडद्यावर दाखवून तो वाचण्याचं आवाहन केलं. IAF कारवाई : मोदी पुन्हा निवडून यावेत ही पाकिस्तानी लष्कराची इच्छा- क्रिस्टीन फायर हे शीर्षक वाचून दाखवत बालाकोट हल्ल्याचं आंतरराष्ट्रीय तज्ज्ञांनी कसं विवेचन केलं आहे, ते पाहा, असं ते म्हणाले.

त्याच प्रमाणे रिझर्व्ह बॅंकेकडे केंद्र सरकारनं 3 लाख कोटी मागितले होते आणि त्यातील 28 हजार कोटी सरकारला मिळाले. तसंच गेल्या वर्षी ऑगस्ट महिन्यातही 40 हजार कोटी सरकारला मिळाल्याचे माध्यमांत प्रसिद्ध झाल्याचं राज यांनी पडद्यावर दाखवले. 

तसेच रिझर्व्ह बँकेचे गव्हर्नर ऊर्जित पटेल यांनी सहकार्य करण्यास नकार दिल्यामुळं त्यांना राजीनामा द्यावा लागला, असं त्यांनी सांगितलं. 

'गुजरातचं खोटं चित्र उभं करण्यात आलं'

एकेकाळी राज ठाकरे यांनी गुजरातमध्ये जाऊन नरेंद्र मोदी यांचं कौतुक केलं होतं. मात्र नंतर त्यांनी आपली भूमिका बदलल्यामुळे त्यांच्यावर टीकाही केली जाऊ लागली. 

याचं उत्तर देताना राज ठाकरे म्हणाले, "मी जेव्हा गुजरातला गेलो होतो तेव्हा माझ्यासमोर खोटं चित्र उभं केलं होतं. रतन टाटा यांनी मला गुजरातला जायला सांगितलं म्हणून मी गेलो...\n\ntl;dr:
"देशाचा विकास व्हायचा असेल तर पंतप्रधान नरेंद्र मोदी आणि भाजपाध्यक्ष अमित शाह यांना बाजूला करण्याची गरज आहे. यापुढे मी जे जे काही करेन ते मोदींच्या विरोधात, तुम्हीही तेच करायचं आहे," असं आवाहन महाराष्ट्र नवनिर्माण पक्षाचे अध्यक्ष राज ठाकरे यांनी आपल्या पक्षाच्या कार्यकर्त्यांना केलं.